Võlukunsti värv

"Võlukunsti värv" on Terry Pratchetti koomiline fantaasiaromaan ja esimene raamat "Kettamaailma" sarjast. Esimene briti väljaanne koosnes kõigest 506 koopiast. Pratchetti sõnul oli tegu "prooviga teha klassikalise fantaasiamaailmaga seda, mida "Blazing Saddles" tegi vesternidele"
Sisukokkuvõte.
Olustik.
Lugu toimub Kettamaailmas, mis on planeedisuurune suur lame ketas, mida kannavad läbi kosmose neli hiiglaslikku elevanti, kes seisavad suure A'Tuini, hiiglasliku kilpkonna turjal. Ketta peal on ookeanid, mandrid ja nendega kaasnevad tsivilisatsioonid, linnad, metsad ja mäed.
Kokkuvõte.
Lugu algab Kettamaailma suurimas linnas Ankh-Morporkis. Peategelaseks on ebakompetentne ja küüniline võlur Rincewind, kes palgatakse giidiks naiivsele Kakslillele. Kakslill on kindlustusseltsi töötajast turist Agateanist. Tänu kodumaal tavapärasele kullavaluutale on Kakslill madalast ametipositsioonist hoolimata Ankh-Morporki elanike seas rikkur. Kuigi Rincewind proovib alguses tema ettemaksuga Kakslille giidiks olemise eest jalga lasta, püüab Rincewindi kinni Ankh-Morporki patriits, kes sunnib teda Kakslille kaitsma, kuna turisti surm võib provotseerida Agateani imperaatorit. Rincewind päästab Kakslille Katkise Trummi kõrtsist, kuhu varaste punt Kakslille viisid, koos Pagasiga, hävitamatu, võlutud pirnipuust Kakslille reisikirstuga. Enne seda on Kakslill Katkise Trummi omanikule maha müünud kindlustuspoliisi, misjärel viimane paneb oma kõrtsi põlema, lootuses raha saada, ja põhjustab tulekahju, mis hävitab kogu Ankh-Morporki. Rincewind ja Kakslill põgenevad.
Rincewind ja Kakslill rändavad Quirmi linna, teadmata, et seiklused sellel teel tulevad tegelikult Kettamaailma jumalate lauamängust. Paar põgeneb laiali, kui neid ründab krokodillijumala Offleri kutsutud mäetroll. Võhiklik Kakslill satub Bel-Shamharothi, hea ja halva vastandi templisse ning Rincewind jääb kinni drüaadi puusse, kust ta vaatab läbi portaali Bel Shamharothi. Lõpuks õnnestub Rincewindil läbi protaali sinna templisse põgeneda ning Kakslillega kokku saada. Seal saavad nad kokku barbar Hruniga, kes on paroodia kõikidest maagilistest kangelastest. Bel-Shamharoth ründab kolmikut, kuid viimastel õnnestub põgeneda, sest Rincewind pimestab olevust Kakslille maagilise pildikastiga. Hrun liitub duoga ja lubab neid kaitsta, kui ta saab vastu pildiskastiga tehtud kangelaslikke pilte iseendast. 
Trio jõuab tagurpidi mäele Wyrmbergi, kus elavad loheratsutajad, kes saavad ratustada lohedega, mida nad ette kujutavad. Ratsutajad ründavad triot, kes jälle üksteisest lahku lähevad. Rincewind põgeneb vangistustest ja soovib lahkuda, kuid Hruni maagiline mõõk Kring sunnib teda vähemalt proovima oma sõpru päästa. Kakslill on lohedest meeletult huvitatud ja suudab ette kujutada kõikidest Wyrmbergi loheratsutajate lohedest vägevama lohe. Ta paneb talle nimeks Ninereeds ja põgeneb, päästes tee peal ka Rincewindi, kes parasjagu võitleb ühe wyrmburgi pärijaga. Seejärel leiab ta Hruni ning nad proovivad põgeneda taeva kaudu. Kakslill minestab hapnikupuuduses ning Ninereeds kaob. Hruni päästab üks loheratsur, aga Rincewind ja Kakslill langevad edasi. Rincewind kasutab Wyrmbergi maagiat ja kujutab ette reaktiivlennukit pärismaailmast, enne kui nad kukuvad Kakslillega ookeanisse. 
Rincewind ja Kakslill liiguvad ookeanihoovustega Kettamaailma äärele, kus nad jäävad Piirdesse kinni. Piire on Krulli rahvuse poolt ehitatud suur võrk ümber Kettamaailma, millega nad püüavad mereelukaid. Rincewindi ja Kakslille päästab Tethis, veest loodud merekoll, kes kukkus oma maailmast alla Kettamaailma ning kes orjastati Krullide poolt. Duo viiakse Krullide pealinna, kus nad saavad teada, et Krullid plaanivad tuvastada Suure A'Tuini sugu. Selleks plaanivad nad Rincewindi ja Kakslille ohverdada Saatuse jumalale ning lasta kosmoselaevuke üle Kettamaailma ääre. Plaanitavad ohverdused proovivad põgeneda, aga Rincewind kukub Kettamaailmalt alla, Pagas järgneb talle ning Kakslill, kes niigi soovis ka teisi maailmu näha, jääb kosmoselaeva kinni ja ta lastakse samuti üle ääre alla. 
Lugu järgneb sarja teise osaga "Fantastiline valgus".